Жена без срца/15
XV

ОНА, ДР. ЈАКШИЋ.

ДР. ЈАКШИЋ (Хтео би и сам да пође).
ОНА: Чекајте... останите... Не можете ви побећи са мога операционог стола!
ДР. ЈАКШИЋ (Извињавајући се): Али...
ОНА: Останите и... предајте се!
ДР. ЈАКШИЋ: Ја не знам, управо, шта желите ви ОД мене? 
ОНА (Прилази му): Рекла сам вам — предајте се!
ДР. ЈАКШИЋ (Непоуздано): Вама?
ОНА: Да, мени!
ДР. ЈАКШИЋ: А затим?
ОНА: А затим... (Прилази му корак ближе упијајући му се погледом у очи) Зар не осећате, докторе, ја вас већ наркотизирам.
ДР. ЈАКШИЋ (Колебајући се са близине њенога тела и жара њенога погледа): О да... осећам, одиста осећам!
ОНА (Прилази му још ближе): Докторе... ја већ забадам нож!
ДР. ЈАКШИЋ (Скоро побеђен): Осећам!
ОНА (Прилази му сасвим близу, телом уз тело): Докторе, ја вам чупам срце!
ДР. ЈАКШИЋ (Обгрли је): Чупајте! (Грли је страсно).
ОНА (Предајући му се): Тако... тако... срце за срце!...

3 А В Е С А

Жена без срца